stanford-oval/wikipedia huggingface dataset:
דוד סלומון
בארץ ישראל

עם הגעתו ארצה בצוותא עם חבריו, החל הרב סלומון את לימודיו בישיבת מרכז הרב שעמדה בראשותו של הרב קוק. כארבע שנים לאחר מכן, הוסמך לרבנות במסגרת הישיבה על ידי הרב יעקב משה חרל"פ. במשך תקופה למד בהיכל התלמוד בתל אביב. משרתו הראשונה, הייתה כרבם של המושבים עין גנים וכפר אברהם, שהפכו במרוצת השנים לשכונות בעיר פתח תקווה. הוא הקים בעין גנים ישיבה, שבהמשך עברה לכפר אברהם.
עם קום המדינה בתש"ח, יזם בצוותא עם כמה רבנים שונים של הציונות הדתית, את הקמת "חבר הרבנים שעל ידי הפועל המזרחי", ארגון שמטרתו הייתה לתת מענה לשאלות הלכתיות בענייני דת ומדינה.
למרות פעילותו הציונות והשתייכותו לזרם המפד"ל, היה ביחסים קרובים עם רבני הציבור החרדי, ואף עם מתנגדי המדינה כדוגמת הגרי"ז רבי יצחק זאב הלוי סולובייצ'יק, (רבי ועלוועל מבריסק) איתו למד בדרך קבע אחת לשבוע. גם מבחינה חינוכית פעל עם אנשי אגודת ישראל, כאשר ייסד את רשת ישיבות תורה ומלאכה (תו"ם), תחת הנהלתו של איש אגודת ישראל וחבר הכנסת מטעמה, הרב שלמה יעקב גרוס.
נפטר בט' באייר ה'תשכ"ה, מהתקף לב, בשנת ה-55 לחייו ונקבר בבית הקברות סגולה.
על שמו שכונת "קריית הרב סלומון" הסמוכה לכפר אברהם, וישיבת נחלת דוד שהוקמה על ידי בנו, הרב ברוך שמעון סלומון כמחצית השנה לאחר פטירתו.
משפחתו

הרב דוד סלומון נישא לציפורה, בתו של הרב ישראל אריה ספיר, מרבני פתח תקווה.
בנו הרב יעקב משה סלומון מילא את מקום אביו כראש הישיבה הטכנולוגית בכפר אברהם ושימש כמנכ"ל משרד הדתות.
בנו הרב חיים שלמה היה מנהל ובעלים של בית אבות מונטיפיורי בפתח תקווה. ור"מ בישיבת תורה ומלאכה.
בנו הרב ברוך שמעון סלומון מילא את מקומו כרבה של שכונת "כפר אברהם", ובהמשך היה רבה הראשי של פתח תקווה, ראש ישיבת נחלת דוד.
בנו הרב יהושע סלומון (חתנו של הרב אליהו חזן ראש ישיבת תורה ודעת) הוא ראש כולל בירושלים.
בנו מאיר היה ראש האגף לאכיפת חוק הונאה בכשרות ברבנות הראשית לישראל.
בנו הרב אברהם יצחק סלומון היה ר"מ בישיבת "נחלת דוד" לצעירים בפ"ת ובישיבה הטכנולוגית כפר אברהם.
בנו הרב אליהו הוא רב המושב בית גמליאל והמועצה האזורית חבל יבנה.
חתנו הרב יוסף שיינין - רבה הראשי של אשדוד
חתנו הרב מנחם תיק היה בשליחות בקהילה באודסה באוקראינה 13שנים
חתנו הרב עמירם שקדי, ראש כולל אהלי דבורה בירושלים
חתנו הרב גרשון בינט, מנהל כולל תומר דבורה בירושלים ומשנה למנהל האגף החינוך התורני בעיריית ירושלים
בין גיסיו: הרב דוד חנזין מחב"ד והרב חיים מנחם בקשט, שהיה סגן הרב הראשי לצה"ל.
הערות שוליים

↑  הישיבה בעין גנים, הצופה, 7 במאי 1940
| --- | --- |
בקרת זהויות :  NLI: 987007399252205171  VIAF: 1967157527310527300008   WorldCat (עם VIAF): 1967157527310527300008
גן חסידי אומות העולם

| --- | --- |

 מידע כללי
 תאריך הקמה:  1966 
 אדריכל:  ליפא יהלום, דן צור 
 מיקום
 מדינה:  ישראל ישראל
 מיקום:  ירושלים 
 קואורדינטות:  31°46′24″N 35°10′20″E﻿ / ﻿31.7734°N 35.1722°E﻿ / 31.7734; 35.1722
  (למפת ירושלים מוגדלת) גן חסידי אומות העולם(למפת ירושלים רגילה) גן חסידי אומות העולם(למפת הרי ירושלים רגילה) גן חסידי אומות העולם(למפת הרי ירושלים מוגדלת) גן חסידי אומות העולם
 
גן חסידי אומות העולם הוא חלק ממתחם יד ושם, הממוקם על הר הזיכרון בירושלים. גן החסידים נועד להנציח את שמותיהם של אותם לא יהודים שבתקופת השואה סיכנו את חייהם או נרצחו על מנת להציל יהודים מהשמדה על ידי הנאצים, וזאת ללא קבלת תמורה.
שדרת חסידי אומות העולם נחנכה ב-1962 בנוכחות שרת החוץ גולדה מאיר. סביב אתר יד ושם נטועים עצים ותחת כל אחד מהם שלט עם שם חסיד אומות העולם ומדינת המוצא שלו. בשדרת חסידי אומות העולם, שהוקדשה למטרה זו, כ-2,000 עצים.
בשנת 1996 נחנך גן חסידי אומות העולם. אדריכלי הגן היו אדריכלי הנוף ליפא יהלום ודן צור. יתר שמותיהם של כ-27 אלף חסידי אומות העולם שהוכרו עד כה (2019) חקוקים בגן חסידי אומות העולם בסדר אלפביתי על קירות שיש, לפי ארץ מוצאם. על קיר הכבוד בגן חסידי אומות העולם מוקדש קיר נפרד לכל מדינה.
כמו כן, טקסי הענקת אותות חסידי אומות העולם מתקיימים בגן. התואר מוענק בטקס למצילים, כולל אלה שכבר נפטרו וקרוביהם; התואר מוענק לעיתים בארץ הנמען על ידי שגריר ישראל, והוא מעניק מדליה מיוחדת ועליה שמם.
בעבר הייתה נהוגה נטיעת עץ בגן חסידי אומות העולם, אך עד מועד חנוכת הגן זכו קרוב ל-14,000 חסידי אומות עולם להכרה, ומכיוון שלא נותר מקום באתר לנטיעת עץ לכבוד כל אחד מהם, לא נהוגה נטיעה כעת. הנוהג הנוכחי הוא הענקת מדליה ותעודה, וחקיקת שם חסיד אומות העולם על קיר השיש בגן חסידי אומות העולם.
מאות שמות חדשים נוספים לקירות בגן מדי שנה. בשנת 2011 הורחב הגן ונבנו קירות חדשים.
גלריה

גן חסידי אומות העולם ביד ושם - כניסה מזרחית לגן
גן חסידי אומות העולם ביד ושם - מראה חלקי
גן חסידי אומות העולם ביד ושם - מראה חלקי
גן חסידי אומות העולם ביד ושם - מראה חלקי
הערות שוליים

↑  חנוכתה של שדרת חסידי אומות העולם, באתר יד ושם
↑  הנצחת חסידים בהר הזיכרון, באתר יד ושם
↑  חנוכתו של גן חסידי אומות העולם באתר יד ושם
↑  סטטיסטיקות באתר יד ושם
| --- | --- |
בקרת זהויות :  NLI: 987007544754505171  VIAF: 315161525   WorldCat (עם VIAF): 315161525 
ערך זה הוא קצרמרבנושא השואה. אתם מוזמנים לתרום לוויקיפדיה ו.
רקמת עצב

| --- | --- |

 שיוך:  רקמת תאים 
 תיאור ב:  המילון האנציקלופדי החדש 
 מזהים
 קוד MeSH:  A10.755 
 מזהה MeSH:  D009417 
 מערכת השפה הרפואית המאוחדת:  C0027757 
 
רקמת עצב
רקמת העצב אחראית להולכת אותות חשמליים המעבירים מידע או הנחיות מאזור אחד לאזור אחר בגוף.
כ-98% מרקמת העצב מרוכזת במוח ובחוט השדרה המהווים מרכזי בקרה למערכת העצבים.
חלקים של רקמת העצב

נוירון - תא עצב המורכב מגוף התא. הוא החלק האחראי על ויסות התפקיד של הנוירון.
אקסון - שלוחה של תא הנושאת את האות החשמלי מגוף התא ומהנוירון. נקרא לעיתים "סיב העצב".
דנדריטים - שלוחה של תא הנושאת את האות אל גוף תא. הדנדריטים, מייצרים את הסינפסה עם נוירונים אחרים.
סינפסה - הרווח בין אקסון של נוירון אחד לבין דנדריט שאחריו. שם מתבצע מעבר האות מנוירון אחד לנוירון שאחריו.
נוירוטרסמיטרים - מולקולות כימיקליות המשתחררות על ידי האקסון ויוצרות זרם חשמלי לאורך הסינפסות המגיע לאקסון הבא.
נוירוגלייה - תאי גלייה של מערכת העצבים היוצרים משטחי מיאלין ומספקים תמיכה והגנה לעצבי המוח.
תאי שוואן - תאי תמך של מערכת העצבים ההיקפית היוצרים מעטפת מיאלין של האקסונים.
סוגי תאים

ישנם 2 סוגי תאים ברקמת עצב:
נוירונים - אבן הבניין הבסיסית של מערכת העצבים. לכל נוירון יש גוף תא- דנדריטים ואקסון אחד או יותר. גוף התא הנקרא "סומה"\ "פריקריון" מכיל את כל האברונים האחראים על המטבוליזם ואת המידע הגנטי של התא. נוירונים מעבירים אותות כגון מטען חשמלי, המשפיעים על קרום התא שלהם. הגירוי המתבטא ביצירה של זרם חשמלי, משפיע על קרום התא של אחד הדנדריטים ובסופו של דבר, ירוץ לאורך האקסון שיכול להגיע לאורך של מטר.
נוירוגלייה - תאים של מערכת העצבים המרכזית וההיקפית התומכים ומגנים על הנוירונים. תאי נוירוגלייה מספקים את התמיכה הפיזית לרקמת העצב ושומרים על האיזון הכימי והמרכיבים הכימיים בנוזלים שברקמה. כמו כן, הם מגנים עליהם מפני זיהום.
הערות שוליים

1 2 3 4 5 6 7 8 9  "Neural Tissue - Innvista". Innvista (באנגלית אמריקאית). נבדק ב-2018-04-23.
1 2 3  Chapter 2: Cellular Constituents of the Brain, www.dartmouth.edu
| --- | --- |
בקרת זהויות :  NLI: 987007565643705171  GND: 4171476-3  LCCN: sh85090897  NKC: ph214628
אליהו זהבי

| --- | --- |
אין תמונה חופשית
 לידה:  11 בנובמבר 1923 עזה, פלשתינה (א"י) 
 פטירה:  16 באוקטובר 2006 (בגיל 82) 
 מדינה:  ישראל ישראל
 
אליהו זהבי (11 בנובמבר 1923 - 16 באוקטובר 2006) היה כתב קול ישראל ומעריב בסקנדינביה.
ביוגרפיה

זהבי נולד בעיר עזה, עוד בתקופה בה הייתה קהילה יהודית בעיר. זהבי חי עם משפחתו בעיר עד למאורעות תרפ"ט, אז פונתה כל הקהילה ללוד. היה ממקימי קיבוץ חמדיה. מאז שנות ה-60 התגורר זהבי בקופנהגן ושימש ככתב קול ישראל ומעריב בסקנדינביה. בעבר היה זהבי גם חבר מערכת שבועון העולם הזה.
זהבי פרסם מספר סיפורים קצרים ואף זכה בפרס הספרותי של עיתון הארץ על סיפורו "חלקת השדה".
נפטר ב-16 באוקטובר 2006. ציווה את גופתו למחקר מדעי.
דכדוך

מצב הרוח המדוכדך עשוי לכלול תחושות של חוסר ערך, דחייה, ריקנות, עצבנות, חרדה, אשמה וחוסר אונים. ציור משנת 1910.
מלנכוליה, ציורו של אלברכט דירר, 1514
דכדוך הוא רגש של מצב רוח ירוד, עצבות ואנהדוניה (חוסר הנאה מפעילות). רגשות אלה עשויים להשפיע על תחושת הרווחה הנפשית של האדם, ועל התפקוד הגופני והחברתי שלו. תחושת דכדוך נחשבת לתגובה נורמלית למצבי חיים שונים, והיא עשויה לחלוף כעבור פרק זמן סביר. זאת בניגוד לדיכאון קליני, שמהווה הפרעה נפשית בעלת תסמינים חמורים, ועלולה להימשך זמן רב.
מצב הרוח המדוכדך עשוי לכלול תחושות של חוסר ערך, דחייה, ריקנות, עצבנות, חרדה, אשמה וחוסר אונים. הלוקים בו סובלים לעיתים מקושי להתרכז במטלות, בעיות בזיכרון, הפרעות שינה, הפרעות אכילה, תחושה של חולשה פיזית, ואף כאבים.
תחושת דכדוך נלווית לעיתים למחלות וליקויים רפואיים-גופניים, מולדים או נרכשים, או לתרופות שונות, למשל במחלת אדיסון, מחלת הנשיקה, האטה בפעילות בלוטת התריס, נטילת סטטינים ועוד. בנוסף היא מאפיינת חלק מההפרעות הנפשיות, במיוחד הפרעות מצב רוח. היא עשויה ללוות גם הפרעות כגון הפרעת אישיות גבולית והפרעת הסתגלות.
תחושת דכדוך נוצרת לעיתים בעקבות אירועי חיים המעוררים רגש זה, ולעיתים זכרונות מאירועים אלו וחשיבה שלילית אודותיהם ממשיכים להזין את התחושות השליליות ולהגביר את חוסר האונים וחוסר התקווה. ניסיונות לשבירת "מעגל" זה הם אחד ממוקדי המחקר והטיפול בתחום הפסיכולוגיה החיובית.
התמודדות עם הדכדוך תלויה בחומרתו. כאשר הוא נמשך זמן רב ויש חשד להתפתחות דיכאון, חשובה אבחנה של מומחה בתחום (פסיכולוג או פסיכיאטר), שיכולה לכוון לטיפול המתאים.
גורמים

אירועים בחיים - אירועים ושינויים במהלך החיים יכולים לגרום להרגשת דכדוך מתמשכת. אירועים אלו כוללים לידה, גיל הבלות, בעיות כספיות, בעיות בעבודה, בעיות במהלך מערכות-יחסים, פרידה, שכול, חוויות קשות בילדות, חוויות מהעבר כמו מוות של אדם קרוב, כישלונות אישיים, מצבי אי ודאות ופגיעה פיזית משמעותית.
טיפולים רפואיים - מספר תרופות מוכרות כתרופות אשר גורמות לתופעת לוואי של דכדוך במספר רב של מטופלים. תרופות ידועות הן למשל מספר תרופות המשמשות לטיפול בלחץ דם גבוה, סטטינים ותרופות הרגעה.
מחלות לא פסיכיאטריות - הרגשת דכדוך עלולה להיגרם ממספר מחלות מידבקות, מצבים נוירולוגים (עצביים) ובעיות פסיכולוגיות הכוללים את מחלת אדיסון, מחלת ליים, טרשת נפוצה, כאבים כרוניים, שבץ מוחי, סוכרת, סרטן, דום נשימה בשינה וכן הפרעה בשעון הביולוגי.
מחלות פסיכיאטריות - מעבר להפרעות מצב רוח בהן מתבטא דכדוך בדרגת חומרה קלינית כתסמין העיקרי (דיכאון קליני, דיסתימיה, הפרעה דו-קוטבית), קיימות מספר הפרעות נפשיות נוספות שאחד מתסמיניהן הוא דכדוך: הפרעת אישיות גבולית, הפרעת הסתגלות, והפרעת דחק פוסט-טראומטית.
שימוש בסמים - נמצא קשר בין שימוש בסמים לדכדוך ברמות שונות; עם זאת, קיימת מחלוקת לגבי הסיבה והתוצאה - האם שימוש בסמים מביא לדכדוך בעקבותיו, או שדכדוך הוא הגורם לשימוש בסמים.
בדיקה והערכה נפשית

שאלונים ורשימות תיוג פרטניות ואישיות כגון אבחון דידקטי באמצעות פסיכותרפיסט או אבחון פסיכולוגי באמצעות פסיכולוג קליני או אם מדובר בדיכאון של ילדים האמצעים הללו יושמשו על ידי המחלקה הרלוונטית בתחום בריאות הנפש כדי לזהות ולהעריך את חומרת הדיכאון.
טיפול בדכדוך (דיכאון)

מצב רוח דיכאוני לא מחייב טיפול מקצועי, ויכול להוות תגובה נורמלית לאירועי חיים מסוימים, סימפטום של כמה מצבים רפואיים, או תופעת לוואי של תרופות מסוימות או טיפולים רפואיים. מצב רוח דיכאוני ממושך, במיוחד בשילוב עם סימפטומים אחרים, עלול להוביל למצב של אבחנה פסיכיאטרית או רפואית, לדוגמה הפרעה במצבי רוח, אשר עשויה להפיק תועלת מטיפול. יש תתי-חטיבות שונות של דיכאון עם גישות טיפול שונות. בארצות הברית, כבר הוערך ונבדק שכשני שלישים מאנשים הסובלים מדיכאון לא פועלים על מנת לקבל טיפול.
גירוי עומק המוח (DBS) הוא טיפול נוירוכירורגי ביישומו של מכשיר בחלקים מסוימים של המוח. טיפול זה עדיין עובר ניסויים מבוקרים, אך הוא מראה תוצאות מבטיחות מאוד בכל הקשור לטיפול עמידות בדיכאון.
ראו גם

דיכאון קליני
דיכאון עונתי
מלנכוליה
גישות אבולוציוניות לדיכאון
לקריאה נוספת

אבנר אליצור (ואחרים), פרקים נבחרים בפסיכיאטריה. עורך: חנן מוניץ, מהדורה חדשה, תל אביב: פפירוס, 1998.
הערות שוליים

↑  Depression and Substance Abuse: The Chicken or the Egg?, Psych central
| --- | --- |
בקרת זהויות :  GND: 4011474-0  NKC: ph119384 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחלקת החקלאות של ארצות הברית

| --- | --- |
סמליל מחלקת החקלאות

דגל מחלקת החקלאות
 
 חותם מחלקת החקלאות של ארצות הברית
 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  הממשלה הפדרלית של ארצות הברית 
 סוכנות בת:  Commodity Exchange Authority 
 תאריך הקמה:  15 במאי 1862 
 חוק:  הקודקס המשפטי של ארצות הברית 
 מזכיר המחלקה:  ברוק רולינס
 מטה מרכזי:  וושינגטון די. סי. 
 עובדים:  105,778 (יוני 2007)
 תקציב:  132.3 מיליארד דולר (2011)
 USDA.gov
 קואורדינטות:  38°53′17″N 77°01′48″W﻿ / ﻿38.887938888889°N 77.030033333333°W﻿ / 38.887938888889; -77.030033333333
 he
 
בניין מחלקת החקלאות בוושינגטון הבירה
מחלקת החקלאות של ארצות הברית (באנגלית: The United States Department of Agriculture, בראשי תיבות: USDA, ידוע בשם: The Agriculture Department) היא אחת ממחלקות הממשל הפדרלי של ארצות הברית. מטרתה היא פיתוח וביצוע מדיניות בנושאי חוות, חקלאות ומזון. היא מנסה למלא את הצרכים של חוואים ושל פועלי חווה, קידום ייצור וסחר חקלאי, הבטחת בטיחות מזון, הגנה על משאבי טבע, טיפוח קהילות כפריות ומניעת רעב, באמריקה ומחוץ לאמריקה. בראש המחלקה עומד מזכיר החקלאות של ארצות הברית.
היסטוריה

ארצות הברית התבססה בתחילת קיומה על כלכלה חקלאית בצורה מאוד נרחבת. פקידים בממשלה הפדרלית חיפשו במשך זמן רב דרכים לשפר את מגוון הזרעים, צמחים ובעלי חיים שמיובאים לתוך ארצות הברית. ב-1836, הנרי ליביט אלסוורת', אדם שהתעניין בשיפור החקלאות, התמנה לתפקיד נציב הפטנטים, תפקיד שהיה חלק ממחלקת המדינה. זמן קצר לאחר מכן הוא החל לאסוף ולהפיץ סוגים חדשים של זרעים וצמחים באמצעות חברי קונגרס ואגודות חקלאיות. ב-1839 הקונגרס ייסד את חטיבת החקלאות בתוך משרד הפטנטים והקציב 1,000$ עבור "איסוף סטטיסטיקות חקלאיות ולמטרות חקלאיות אחרות".
רצונו של אלסוורת' לסייע לחקלאות בלט בדיווחים השנתיים שלו שקראו להקמת מחסן ציבורי שישמש לשימור והפצה של סוגי צמחים וזרעים חדשים, הקצאת פקיד שיטפל בסטטיסטיקות החקלאיות, הכנה של דוחות על התוצרת החקלאית באזורים שונים, והיישום של כימיה לחקלאות. ב-1849 משרד הפטנטים הועבר למחלקה החדשה שנוצרה – מחלקת הפנים. בשנים שלאחר מכן, התפתח הרצון להקים לשכה נפרדת לחקלאות בתוך מחלקת הפנים או לחלופין להקים מחלקה נפרדת לחקלאות.
ב-15 במאי 1862 ייסד הנשיא אברהם לינקולן את מחלקת החקלאות העצמאית שבראשה עמד נציב בעל מעמד של חבר קבינט. לינקולן קרא למחלקה "המחלקה של העם".
בשנות ה-80 של המאה ה-19 לחצו קבוצות בעלות עניין לייצוג בקבינט. אנשי עסקים בעלי אינטרסים ביקשו שתוקם מחלקת מסחר ותעשייה. חוואים ניסו לגרום להפיכתה של מחלקת החקלאות לחלק מהקבינט. ב-1887, בית הנבחרים והסנאט דנו במספר הצעות חוק שאמורות היו לתת מעמד של חברת קבינט למחלקת החקלאות והעבודה, אולם אינטרסים של חקלאים שהתנגדו לרכיב של העבודה גרמו לגניזת החוקים בדיונים שנערכו. לבסוף, ב-9 בפברואר 1889, הנשיא גרובר קליבלנד חתם על הצעת חוק שהפכה את מחלקת החקלאות לחברת קבינט. במשך רוב ההיסטוריה שלה, המחלקה נתנה יחס מפלה לחוואים אפרו-אמריקאים, מנעה מהם הלוואות וגישה לתוכניות אחרות, וזאת עד לשנות ה-80 של המאה ה-20.
במהלך השפל הגדול נשארה חוואות דרך חיים נפוצה עבור מיליוני אמריקנים. מחלקת החקלאות הייתה חיונית בסיוע לאנשים נזקקים שהיו צריכים לשרוד את התקופה הקשה. כמה מהפעולות הבולטות שלה היו:
דאגה וסיוע לכך שהמזון ימשיך להיות מיוצר ומופץ לאלה שצריכים אותו.
הלוואות לחוואים עם חוות קטנות.
סיוע לחינוך של ילדי הכפרים.
באופן זה, מחלקת החקלאות הפכה למקור של נחמה לאנשים שנאבקו לשרוד באזורים הכפריים.
כיום מנוהלות רוב התוכניות הקשורות להפצת ואספקת מזון ולהזנה של אמריקנים, כמו גם חינוך תזונתי נאות לאלה שזקוקים לו, על ידי שירות המזון והתזונה של המחלקה.
כמו כן, המחלקה מסייעת לחקלאים לשווק את תוצרתם בתוך ארצות הברית ובמדינות אחרות בעולם.
המחלקה ממלאת גם תפקיד בתוכניות סיוע שמעבר לים, על ידי אספקת עודפי מזון למדינות העולם השלישי ועל ידי תמיכה בתוכניות פיתוח, באמצעות סוכנות הפיתוח הבינלאומי של ארצות הברית או ישירות באמצעות ממשלות זרות, גופים בינלאומיים מוכרים או ארגונים ללא כוונת רווח שקיבלו אישור. חוק החקלאות מ-1949, סעיף 416(b) וחוק הסחר וההתפתחות החקלאית מ-1954 סיפקו את הבסיס החוקי לפעולות אלה.
מערכת זיהוי החיות הלאומיות של המחלקה מסייעת לעסקי חקלאות גדולים ולחוות עם מפעלים לאתר מחלות בעדרים, כיוון שבקרה זו נחוצה על מנת לאפשר את מכירת הבשר מחוץ למדינה.
המחלקה כללה בעבר את שירות ייצוב ושימור החקלאות (ASCS) היה חלק מהמחלקה, אולם כיום הוא אינו פעיל עוד.
יחידות תפקודיות

שירות השיווק החקלאי (AMS)
שירות המחקר החקלאי (ARS)
שירות הבקרה על בריאות צמחים ובעלי חיים (APHIS)
המרכז למדיניות תזונה ולקידום (CNPP)
שירות המחקר הקואופרטיבי המדינתי, החינוך וההתרחבות (CSREES)
שירות המחקר הכלכלי (ERS)
סוכנות שירות החווה (FSA)
שירות המזון והתזונה (FNS)
שירות בקרת בטיחות המזון (FSIS)
שירות החקלאות הזרה (FAS)
שירות היערות (FS)
מנהל הפיקוח על דגן, אורז ומכלאות בקר (GIPSA)
הספרייה החקלאית הלאומית (NAL)
שירות הסטטיסטיקות החקלאיות הלאומי (NASS)
שירות שימור משאבי הטבע (NRCS)
הסוכנות לניהול סיכונים (RMA)
התפתחות כפרית (RD)
המשרד להתפתחות קהילתית (OCD)
שירות הדיור הכפרי (RHS)
שירות המתקנים הכפריים (RUS)
סטפן קרפינסקי

| --- | --- |

סטפן קרפינסקי בכנס ODSC מזרח ב-2016
 לידה:  1979 (בן 46 בערך)
 ידוע בשל:  אחד ממייסדי שפת התכנות ג'וליה
 השכלה:  אוניברסיטת הרווארד
 מקצוע:  מדען מחשב
 מעסיק:  Julia Computing, Citrix Online, Etsy, בפסקה זו רשומה אחת נוספת שטרם תורגמה 
 פרסים והוקרה:  J. H. Wilkinson Prize for Numerical Software (2019) 
 https://karpinski.org/
 
סטפן קרפינסקי (באנגלית: Stefan Karpinski) (נולד ב-1979) הוא מדען מחשב אמריקאי שנודע בתור אחד ממייסדי שפת התכנות ג'וליה. קרפינסקי הוא בוגר של אוניברסיטת הרווארד ומשמש סמנכ"ל קוד פתוח בחברת JuliaHub (לשעבר Julia Computing) אותה הקים עם מייסדי ג'וליה האחרים: ג'ף בזאנסון, אלן אדלמן, ויראל ב. שאה, קינו פישר ודיפאק וינצ'הי. במקביל הוא משמש מהנדס מחקר באוניברסיטת ניו יורק. בנוסף לאנגלית, קרפינסקי גם דובר שוודית, ובקיא בגרמנית ובלטינית, ישנו פטנט רשום על שמו מן התקופה בה עבד בחברת "סיטריקס אונליין", והוא בעל מספר ארדוש 5.
קרפינסקי קיבל תואר בוגר במתמטיקה בשנת 2000, והדוקטורט עליו הוא עובד במדעי המחשב באוניברסיטת קליפורניה בסנטה ברברה כוללת מחקר על מידול תעבורה ברשת תקשורת מקומית. הוא אחד מארבעת הכותבים העיקריים של מאמרי ליבה אקדמיים על ג'וליה, ומרצה בקביעות על ג'וליה באירועי תעשייה העוסקים במחשוב מדעי, בשפות תכנות ובמדעי המידע.
בשנת 2006 השתתף קרפינסקי באתגר הרכבת התחתית (אנ'), ולזמן מה החזיק בשיא גינס לעצירה המהירה ביותר בכל תחנות הרכבת התחתית בניו-יורק. הוא וחבריו השתתפו בתחרות על מנת לאסוף תרומות לבית הספר התיכון בו למדו.
פרסים

בשנת 2019 זכה קרפינסקי בפרס ג' ה' וילקינסון לתכנות נומרי ביחד עם ג'ף בזאנסון וויראל ב. שאה על העבודה שעשו על שפת התכנות ג'וליה.
הערות שוליים

↑  אתר CheckPeople.com
↑  Bryant, Avi (אוקטובר 15, 2012). "Matlab, R, and Julia: Languages for data analysis". O'Reilly Strata. אורכב מ-המקור ב-מאי 28, 2013.
↑  Krill, Paul (אפריל 18, 2012). "New Julia language seeks to be the C for scientists". InfoWorld.
↑  Finley, Klint (פברואר 3, 2014). "Out in the Open: Man Creates One Programming Language to Rule Them All". Wired.
↑  Gibbs, Mark (ינואר 9, 2013). "Pure and Julia are cool languages worth checking out". Network World (column). נבדק ב-פברואר 7, 2013.
↑  "Why the creators of the Julia programming language just launched a startup". VentureBeat. מאי 18, 2015. נבדק ב-יוני 20, 2016.
↑  www.ETtech.com. "Julia founders create new startup to take language commercial | ETtech". The Economic Times. נבדק ב-יוני 20, 2016.
1 2  "ODSC East 2016 | Stefan Karpinski - "Solving the Two Language Problem"". www.youtube.com. Open Data Science. מאי 26, 2016. נבדק ב-יוני 20, 2016.
1 2  Karpinski, Stefan. "Stefan Karpinski". נבדק ב-נובמבר 27, 2022.
↑  Karpinski, Stefan. "Resume". karpinski.org. נבדק ב-יוני 18, 2016.
↑  Jeff Bezanson; Stefan Karpinski; Viral Shah; Alan Edelman. "Research". julialang.org (באנגלית). נבדק ב-דצמבר 20, 2020.
↑  "Julia (Channel 9)". Channel 9. נבדק ב-יוני 20, 2016.
↑  Erlang Solutions (ינואר 17, 2014), Stefan Karpinski - Julia: Fast Performance, Distributed Computing & Multiple Dispatch, נבדק ב-יוני 20, 2016
↑  Karpinski, Stefan. "Julia + Python = ♥". Pydate. נבדק ב-יוני 27, 2015.
↑  Bezanson, Jeff; Karpinski, Stefan. "Julia and Python: a dynamic duo for scientific computing". YouTube. נבדק ב-יוני 27, 2015.
↑  "Julia: to Lisp or not to Lisp?". www.youtube.com. European Lisp Symposium. מאי 30, 2016. נבדק ב-יוני 20, 2016.
↑  "PolyConf 15: Julia a fast dynamic language for technical computing / Stefan Karpinski". www.youtube.com. יולי 11, 2015. נבדק ב-יוני 20, 2016.
↑  "What's New and Exciting in Julia - Stefan Karpinski". Vimeo. נובמבר 20, 2015. נבדק ב-יוני 20, 2016.
↑  "Jeff Bezanson & Stefan Karpinski - Julia: Numerical Applications Pushing Limits of Language Design". www.youtube.com. Curry On!. אוגוסט 3, 2015. נבדק ב-יוני 20, 2016.
↑  Tomasko, Felicia (ינואר 8, 2007). "UCSB Grad Student Sets NY Subway Record". Santa Barbara Independent. נבדק ב-יוני 19, 2016.
↑  "Jeff Bezanson, Stefan Karpinski, and Viral B. Shah - James H. Wilkinson Prize for Numerical Software". נבדק ב-16 ספטמבר 2019.
אבנר מורי

אבנר מורי הוא איש ציבור שכיהן כראש המועצה האזורית מרחבים בשנים 1997–2012.
חייו

מורי הוא בוגר בית הספר החקלאי מקוה ישראל ובוגר לימודי הנדסת ייצור ותעשייה במדרשת רופין.
שימש בתפקידים ציבוריים שונים ובראשם מזכיר המושבים פדויים ובטחה, מנכ"ל אגודת מימי הנגב (אגודת מים של 40 מושבים) ויו"ר אגף תכנון ותשתיות בתנועת המושבים. היה חבר המרכז החקלאי וחבר דירקטוריון תנובה.
בדצמבר 1997 נבחר לראשות מועצה אזורית מרחבים. מתוקף תפקידו נבחר לחבר ההנהלה והמזכירות המצומצמת של מרכז המועצות האזוריות, חבר בוועדה המחוזית לתכנון ולבנייה של מחוז הדרום ובוועדה המקומית לתכנון ובנייה "שמעונים", וחבר דירקטוריון בחברת מושבי הנגב (המאגדת 34 מושבים ו-4 מועצות אזוריות).
בשנת 2008 היה נתון במעצר לאחר שנחקר בחשד להטיית מכרזים ובאשמת לקיחת שוחד, מרמה והפרת אמונים. חצי שנה לאחר מכן המליצה המשטרה על העמדתו לדין והעניין הועבר לטיפול פרקליטות המדינה. ב-26 בינואר 2011 הוגש כנגדו כתב אישום. ב-22 בנובמבר 2012 דחה בג"ץ את עתירת תושבי המועצה להעביר את מורי מתפקידו.
בבחירות לראשות המועצה האזורית שנערכו בדצמבר 2012 הפסיד מורי לשי חג'ג'.
באפריל 2014, במסגרת הסדר טיעון, הודה מורי בקבלת שוחד ותרומות בחירות אסורות, ובאפריל 2015 נגזרו עליו 13 חודשי מאסר בפועל וקנס בסך 30 אלף ש"ח בשל עבירות אלו.
הערות שוליים

↑  יואב יצחק, הוארך בשבוע מעצר ראש מועצת מרחבים, באתר News1 מחלקה ראשונה, 18 בפברואר 2008
↑  אילנה קוריאל, אישום: ראש מועצה בנגב קיבל שוחד והיטה מכרזים, באתר ynet, 26 בינואר 2011
↑  בג"ץ 6749/12 רגב חייט ואחרים נ' אבנר מורי ואחרים, ניתן ב־22 בנובמבר 2012
↑  הסדר טיעון: ראש מועצת מרחבים לשעבר הודה בקבלת שוחד, באתר ynet, 24 באפריל 2014
↑  איתמר לוין, 13 חודשי מאסר לראש מועצה על שוחד, באתר News1 מחלקה ראשונה, 30 באפריל 2015;
ת"פ (ב"ש) 49818-01-11  מדינת ישראל נ' אבנר מורי, ניתן ב-30 באפריל 2015
ערך זה הוא קצרמרבנושא אישים. אתם מוזמנים לתרום לוויקיפדיה ו.
רפואת שיניים לילדים

ילדה במרפאת שיניים בחיל האוויר האמריקאי בשנת 2015
רפואת שיניים לילדים, או פדודונטיה (מיוונית: פדו= "ילד", דונטיה= "שיניים"), היא התמחות ברפואת שיניים העוסקת בטיפול בילדים, עד תקופת תום המשנן המעורב (בשפה עממית, עד נשירת כל ה"שיניים החלביות" בפה).
למפגש בין רופא השיניים לילד ישנן מספר מטרות, ביניהן הטיפול עצמו; מניעת עששת, הדרכה לצחצוח נכון, מעקב אחר התפתחות תקינה ועוד. מטרה נוספת היא הכנת המטופל לעתיד, הקניית גישה חיובית לטיפולי שיניים, יצירת שיתוף פעולה, הקטנת הפחד ככל הניתן וחינוך של ההורים, במקביל (או בעקיפין) לילד, להיגיינה דנטלית נכונה עבורם ועבור הילד.
ביקור ראשון אצל רופא שיניים מומלץ (על פי האגודה האמריקאית לרפואת שיניים לילדים - AAPD) מזמן בקיעת השן הראשונה ועד גיל שנה - הראשון מבין השניים ולאחר מכן פעם בחצי שנה.
התמחות ברפואת שיניים לילדים מוכרת על ידי המועצה המדעית של ההסתדרות לרפואת שיניים ואורכת כשלוש וחצי שנים במשרה מלאה. נכון לשנת 2015 היו בישראל 133 מומחים בפדודונטיה, אשר נלמדת במסגרת המוסדות הבאים: בית החולים ברזילי באשקלון, בית החולים רמב"ם בחיפה, אוניברסיטת תל אביב ובית החולים הדסה בירושלים.
משנן נשיר

משנן נשיר, או בשפה העממית "שיניים חלביות" הוא סט השיניים הראשון בפיו של אדם. השן הראשונה שבוקעת היא בדרך כלל שן קדמית תחתונה ובקיעת השיניים ממשיכה עד גיל שנתיים וחצי בממוצע. בפיו של ילד בוגר ישנן 20 שיניים, בכל לסת 4 חותכות, 2 ניבים ו-4 טוחנות.
| שיניים | זמן בקיעה בלסת עליונה | זמן בקיעה בלסת תחתונה | זמן נשירה שכיח |
| --- | --- | --- | --- |
| חותכות מרכזיות | 8 - 12 חודשים | 6 - 10 חודשים | 6 - 7 שנים |
| חותכות צידיות | 9 - 13 חודשים | 10 - 16 חודשים | 7 - 8 שנים |
| ניבים | 16 - 22 חודשים | 17 - 23 חודשים | 10 - 12 שנים |
| טוחנת ראשונה | 13 - 19 חודשים | 14 - 18 חודשים | 9 - 11 שנים |
| טוחנת שנייה | 25 - 33 חודשים | 23 - 31 חודשים | 10 - 12 שנים |
ישנם מספר גורמים המשפיעים על זמני בקיעת השיניים: משך ההיריון, בריאותה הכללית של האם, בעיות גנטיות הורמונליות ולידת פג.